kardosdrur/scandi-wiki huggingface dataset:
Angelo Mosso

Angelo Mosso (født 31. maj 1846 i Torino, død 24. november 1910 i Rom) var en italiensk fysiolog.
 
Mosso studerede ved flere italienske universiteter og gjorde tidligt fysiologien til sit specialfag, idet han blev elev af Moleschott og senere af Schiff i Firenze, Carl Ludwig (1816-95) i Leipzig og Paul Bert i Paris. Han udnævntes 1876 til professor i farmakologi i Turin og overtog 1880 professoratet i fysiologi der, efter at Moleschott var bleven forflyttet til Rom. Fra 1882 udgav han Archives italiennes de biologie.

Mossos fysiologiske arbejder, der ikke nævnes i kronologisk orden her, har strakt sig over flere forskellige områder. Han
undersøgte træthedsfænomenerne med ergografen (1890—91) og viste ved at indsprøjte blod fra udtrættede dyr, at trætheden skyldes et toksisk stof, som opstår ved musklernes kontraktion (La fatica, 1891, tysk udgave 1892), endvidere hjernens fysiologi, navnlig dens pulsation (1876) og blodomløbet i den (Über den Kreislauf des Blutes im menschlichen Gehirne, 1881) og dens varmeforhold (Die Temperatur des Gehirns, 1894).

Mosso er også den fysiolog, der opfandt den første neuroimaging teknik nogensinde . Mosso begyndte ved at optage pulsationen af den humane cortex hos patienter med kranier efter neurokirurgiske procedurer: Fra hans konstateringer, at disse pulsationer ændrer sig under mental aktivitet, konkluderede han, at under mentale aktiviteter øges blodgennemstrømningen til hjernen. Derefter opfandt Mosso den "menneskelige cirkulationsbalance", genopdaget af Stefano Sandrone og kolleger,til ikke-invasivt at måle omfordeling af blod under følelsesmæssig og intellektuel aktivitet også i raske fag.

Hans instrument til at registrere hjernepulsationen og til at måle den tid, et indtryk bruger for at nå fra huden til hjernen, skaffede ham en prisbelønning fra Accademia dei Lincei. Disse undersøgelser bragte ham ogsaa ind på rent psykologiske opgaver (La paura 1884, tysk udgave 1889), men han fortsatte dog sine neurofysiologiske undersøgelser, for eksempel ved eksperimenter over spiserørets peristaltik. Han viste her, at denne var afhængig af nervesystemet, idet peristaltiken ophævedes, når nerverne ødelagdes, men stadig fandt sted, når disse var uskadte, selv om
spiserøret var overskåret.

En anden række undersøgelser drejede sig om karrene (Von einigen neuen Eigenschaften der Gefässwand, 1874), navnlig deres pulsation, til hvis måling han opfandt et instrument, plethysmografen (Sur une nouvelle méthode pour écrire les mouvements des vaisseaux sanguins chez l’homme, 1876), der (sammen med Ludwig) anvendtes på exciderede nyrer, for at studere disses blodkar. Respirationsfysiologiske undersøgelser foretog han dels på Monte Rosa (1897), dels i sit laboratorium på Colle d’Olen (1908), navnlig for at vise indflydelsen af ophold i store højder, over snegrænsen (Fisiologia dell’ uomo sulle Alpi, 2. udgave 1898, tysk udgave 1899).

Kilder

Noter 

Fysiologer
Læger fra Italien
Faglitterære forfattere fra Italien
Salmonsens
Monrad

Monrad er en dansk-norsk præsteslægt, der omfatter blandt andre:

 Erik Monrad (1607-1650) – dansk biskop
 Søren Monrad (1744-1798) – dansk-norsk skolemand
 Peter Johan Monrad (1758-1834) – norsk-dansk kancellideputeret
 Johan Fredrik Monrad (1799-1877) – norsk embedsmand og forfatter
 Ditlev Gothard Monrad (1811-1887) – dansk biskop og politiker
 Marcus Jacob Monrad (1816-1897) – norsk teolog og filosof
 Jørgen Herman Monrad (1848-1903) – dansk præst og forfatter
 Cally Monrad (1879-1950) – norsk sangerinde og skuespillerinde
 Jan Monrad (født 1951- 2015) – dansk komiker, sanger og entertainer 
 Kasper Monrad (1952-2018) – dansk kunsthistoriker og forfatter
 Jesper Monrad (født 1976) – dansk håndboldspiller 
 Martin Monrad (født 1977) – dansk bordtennisspiller

Slægtslinje mellem Erik Monrad og Ditlev Gothard Monrad

Se også 
 Regeringen Monrad

 
Slægter fra Danmark
Slægter fra Norge
Danske efternavne
Norske efternavne
J.H. Monrad

Jørgen Herman Monrad (4. februar 1848 i Marvede Præstegård – 18. oktober 1903 i København) var en dansk præst og forfatter.

Monrad blev student 1867 og cand. theol. 1873. Efter en tid at have været ordineret medhjælper hos sognepræsten i Søborg blev han 1875 kapellan pro loco i Farum, 1878 sognepræst for Lem og Vejby i Salling, 1883 sognepræst i Køge, 1890 sin svigerfader C.J. Brandts efterfølger som præst ved Vartov og 1894 sognepræst ved den nye Frederikskirke (Marmorkirken).

Som forfatter var Monrad først og fremmest journalist, slagfærdig og rammende, fuld af vid og lune, over for forloren højtidelighed eller flot radikalisme skarpt satirisk. Dansk Kirketidende, hvis redaktør han var siden 1890, blev ved ham til et salt i den kirkelige forhandling. Monrads kirkelige stilling var den: konservativ i troen, liberal i forfatningen, og på begge punkter følte han sig som Grundtvigs trofaste lærling.

For Redelighedens Skyld vilde han, at det nuværende Præsteløfte skulde afskaffes, saa Folkekirken kunde blive saa rummelig og taalsom, at enhver, der satte Pris paa at nævnes som Kristen, kunne faa sin religiøse Trang tilfredsstillet derinde, men samtidig ville han, at det aldrig maatte fortones, hvad der er den sande Kristendom, den, som bøjer sig for Trosbekendelsen nemlig, og hvad der er Rationalisme.

Sin kirkelige og kirkepolitiske Opfattelse har han lagt frem i Dansk Kirkeliv i Halvfemserne. En Skildvagts Anfægtelser og Opmuntringer (1901); om hans æstetiske Evner og aandfulde Forstaaelse af Grundtvig vidner hans Bog Studier over Grundtvigske Digte (1896). M. var Medstifter af »Kirkeligt Samfund 1898«, der arbejder for at vedligeholde og vække kirkeligt Liv i Grundtvigs spor.

Han er begravet på Vestre Kirkegård.

Kilder

Eksterne henvisninger 
 

Præster fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Redaktører fra Danmark
Debattører fra Danmark
J.H.
Dansksprogede forfattere fra Danmark
Studenter fra Odense Katedralskole
Ludwig Nicolaus Hugo von Buchwald

Ludwig Nicolaus Hugo von Buchwald (17. juni 1775 på Fresenburg i Oldesloe sogn (godsdistrikt Preetz)  – 24. juli 1835 i Ketting på Als) var en dansk officer.

Biografi 
Han var søn af Johan Hugo von Buchwald (1748-1808) og Dorothea Christiane von Höveln (1749-1807) og arvede efter faderen godset Fresenburg, som han solgte 1823. Han blev 1790 kornet ved Livgarden til Hest, 1792 sekondløjtnant à la suite, 1795 virkelig sekondløjtnant og 1798 premierløjtnant ved Livgarden til Hest, samme år kammerjunker, 1803 à la suite, 1804 karakteriseret ritmester, 1807 major i landeværnet i Slesvig og ved hertuginde Louise Augusta af Augustenborgs livjægerkorps, 1808 kammerherre og blev samme år hofchef hos hertuginde Louise Augusta samt kommandant på Als. 1812 blev von Buchwald Ridder af Dannebrog, 1813 oberstløjtnant og pladskommandant i Altona, afgik 1816 med obersts karakter og blev 1828 generalmajor. Han døde 1835.

31. marts 1802 havde han ægtet Christine Emilie Krück (25. september 1776 – 22. januar 1824 i Augustenborg).

Hertuginden blev enke 1820, og Buchwald blev enkemand 1824 med to døtre i Itzehoe Kloster, og i sin tid som hofchef for enkehertuginden var han formentlig hendes elsker.

Kilder 
 Danmarks Adels Aarbog 1913.

Generalmajorer fra Danmark
Ludwig Nicolaus Hugo
Riddere af Dannebrog
Kavaleriofficerer fra Danmark
Godsejere fra Tyskland
Danskere i 1700-tallet
Danskere i 1800-tallet
Hofchefer fra Danmark
Personer i Napoleonskrigene fra Danmark-Norge
Kammerherrer fra Danmark
Rick Ross

William Leonard Roberts II  (født 28. januar 1976) bedre kendt som Rick Ross er en amerikansk rapper. Han grundlage pladeselskabet "Maybach Music Group". Rick Ross har lavet mange sange med DJ Khaled, Lil Wayne,  T-Pain og Birdman.

Eksterne henvisninger 

 

Personer fra Florida 
Rappere fra USA
Edmund Knudsen

Otto Gustav Jacob Christian Thomas Edmund Africanus Knudsen (13. april 1828 i Tripolis – 17. september 1885 i København) var en dansk højesteretsassessor, bror til Arthur Knudsen.

Han var en søn af generalkonsul Peter Knudsen (1793-1865) og Maria født Marini. Han fødtes i Tripolis 13. april 1828, blev privat dimitteret 1843, juridisk kandidat 1853, auditør i Armeen og kancellist ved Generalauditoriatet for Landetaten 1854, assessor i Københavns Kriminal- og Politiret 1863, i Landsover- samt Hof- og Stadsretten 1878, i Højesteret 1880 og døde 17. september 1885 i København, af hvis Borgerrepræsentation han året forinden var blevet medlem. Navnlig som forhørsdommer erhvervede han sig et betydeligt renommé, hvorfor de omfattende undersøgelser i den kendte socialistproces 1872-73 mod Louis Pio, Paul Geleff og Harald Brix blev ham overdraget.

1882 blev Knudsen medlem af Nationalbankens repræsentantskab og fra 1884 medlem af bestyrelsen for Ballettens private Pensionsfond. Han blev 14. december 1868 Ridder af Dannebrog og 3. oktober 1873 Dannebrogsmand.

Han var gift med Betty Elise f. Malling (7. juni 1839 – 5. september 1886), en datter af handelsbogholder Ludvig Theodor Malling og Anna Frederikke f. Newe.

Kilder 
 Georg Kringelbach, "Edmund Knudsen", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Jurister 1736-1936.

Personer i Dansk Biografisk Leksikon
Højesteretsdommere fra Danmark
Medlemmer af Københavns Borgerrepræsentation i 1800-tallet
Landsdommere fra Danmark
Dommere i Kriminal- og Politiretten
Riddere af Dannebrog
Auditører fra Danmark
Under 23 Gulf Cup of Nations 2008

Under 23 Gulf Cup of Nations blev spillet for første gang 2008.

Mesterskabet blev afholdt i Saudi-Arabien. Kun fem lande deltog, værten Saudi-Arabien og landene Qatar, Oman, Bahrain and Kuwait. 

Saudi-Arabien blev det første mestre i turneringen.

Deltagende lande 
  Bahrain
  Kuwait
  Oman
  Qatar
  Saudi-Arabien

Spillesteder

Kampe & Resultater

Finalegruppe

Se også 
Fodbold under Southeast Asian Games
AFC
AFC Asian Cup
East Asian Cup
Gulf Cup of Nations
South Asian Football Federation Cup
West Asian Football Federation Championship

Eksterne henvisninger 
Under 23 Gulf Cup of Nations hos Goalzz 

Fodbold i 2008
Fodboldturneringer
Fodbold i Saudi-Arabien
Gudmund Stenersen

Gudmund Stenersen (født 18. august 1863 på Ringsaker, død 17. august 1934 i Oslo) var en norsk maler.  

Stenersen blev student 1883 og underkastede sig 1886 Tandlægeeksamen og praktiserede til 1889 i Tønsberg. Allerede tidligere havde han imidlertid forsøgt sig i Malerkunsten og endog faaet et Billede: »I Baadstøen« antaget ved Statens Kunstudstilling (1885). Det vakte Opmærksomhed ved sin friske Opfattelse. Efter at han havde ophørt med sin Tandlægevirksomhed, rejste han til Paris og uddannede sig her i Malerkunsten i Vinterhalvaaret 1889—90 hos Bonnat, men han foretrak at studere videre hos Cormon, hos hvem han ogsaa 1891—92 efter et Studieophold i Sogn med Stipendium af Finne’s Legat fortsatte sin kunstneriske Uddannelse. 1892—94 fik han Statens Stipendium og opholdt sig i denne Tid i Paris, München og Italien. S. har fra 1885 jævnlig udstillet paa Statens aarlige Kunstudstillinger i Oslo og i Aarenes Løb udviklet sine solide, af et ihærdigt og alvorligt Arbejde støttede kunstneriske Egenskaber. Af hans ganske omfangsrige Produktion kan nævnes »Skt Hansnat« (1895, Sølvmedaille i Paris 1900, 2. Guldmedaille i München 1901), »Njøsgaardene« (1893—1902, Kunstmuseet i Oslo), »Messesøndag« (1893, Trondhjems faste Galleri). »Til Havnegangen« (1902, Bergens Galleri), »Ind til Dugurs« (1901, den kgl. Malerisamling, Rom), »Gammel Lade« (1901, tilhører Grosserer Eger, Oslo), »Vinterdag i Gloppen« (tilhører Maleren Grønvold), »Skt Hansaften, Odalen« (c. 1905, Gal. i Budapest). I Konkurrencen om Plafondmaleriet til Oslo Nationalteaters Foyer vandt han 1. Pris (»Genier, der kæmper om en Ørnefjer«), men fik dog ikke Udførelsen heraf (1897). S. har for øvrigt været meget anvendt i praktisk-kunstneriske Gøremaal; 1901 stiftede han saaledes »Bildende Kunstneres Sygekasse«, i flere Aar har han været Sekretær i Kunstnerstyret og har fungeret som Viceformand og Formand i »Bildende Kunstneres Fagforening«. 1907—09 Formand i Kunstnerforeningen i Oslo. S. har ogsaa i de senere Aar fortsat med at male Landskaber i jævn, naturalistisk Aand. Desuden har han malt Portrætter, hvoriblandt adskillige af højere Frimurere. Han har i de senere Aar raderet en Del Blade (var repræsenteret paa den store Udstilling af nordisk Grafik i Sthlm og Oslo 1924) og udg. to med Litografier illustrerede Børnebøger, »Besøg i Skogen« og »Norske Dyrebilleder«. Har ogsaa hyppig illustreret andre Forfattere. I Anledning af sin 60-Aarsdag 1923 fik han Kongens Fortjenstmedaille i Guld.

Kilder 
  

Malere fra Norge
Salmonsens
Frimurere fra Norge
Papyrus 4

Papyrus 4 hos Gregory-Aland mærket (signum) (4, del af Suppl. Gr. 1120) er et tidligt skrift fra Det Nye Testamente på græsk. Det er et papyrus fragment med tekst fra Lukasevangeliet kap. 1:58-59; 1:62-2:1; 2:6-7; 3:8-4:2; 4:29-32, 34-35; 5:3-8; 5:30-6:16. Manuskriptet er via dets Palæografi anslået til at stamme fra slutningen af det 2. århundrede eller begyndelsen af det 3. århundrede.

References

Se også
Papyrus-kilder til Det Nye Testamente

Bibelske manuskripter fra det 3. århundrede
Škoda Citigo

Škoda Citigo (type AA) er en mikrobil fra Škoda Auto og en variant af Volkswagen AGs New Small Family. Bilen kom på markedet i Tjekkiet i slutningen af 2011, og i hele Europa i april 2012.

Eksterne henvisninger 
Škoda-modeller
Myra

Myra (tyrkisk: Demre) var en antik græsk by i Lykien, som en periode  var landets hovedstad. 

Byen lå tyve stadier fra havet ved den lille flod Myros (nu Demre Çay). Byen har mange fortidsminder; Speciel er de i akropolis vestlige side indhuggede klippegrave, der imiterer træhuse med søjleprydede facader, nogle med  gavlfelter med relieffer og lykiske indskrifter. 
Ved foden af klippen ligger et velbevaret teater, delvis indhugget i klippen, delvis bygget. Blandt byen biskopper kendes især Sankt Nikolaus, hvis kirke, som lå nedsunken i jorden til  dels fyldt med jord, blev  udgravet af russiske arkæologer i 1890'erne. Som byen havn brugtes Andriaka (nu Andraki), hvor Paulus landede på sin rejse til Rom (Apostlenes gerninger 27:5). 

Der er også adskillige ruiner af kirker, bade og et stort kornmagasin, med en indskrift med kejser Hadrian navn.

I dag ligger den tyrkiske by Kale (Demre) på stedet i provinsen Antalya.

Eksterne kilder og henvisninger 

Virtuel rundtur i Myra

Anatolien
Oldtidsbyer
Johan Sigismund Møsting Tillisch

Johan Sigismund Møsting Tillisch (9. august 1810 i Sorø – 25. oktober 1887) var en dansk officer.

Han var søn af oberst, kammerherre Georg Frederik Tillisch (1759-1845) og blev officer i artilleriet. Han nævnes i Haandbog for Hæren (1880) som chef for Københavns Væbning, Kommandør af 1. grad af Dannebrogordenen, Dannebrogsmand og Kommandør af Sværdordenen. Han sluttede sin karriere som generalmajor.

Han ægtede 5. december 1842 i Garnisons Kirke Anna Maria Cathrine Lund.

Kilder 
Haandbog for Hæren, 1880.
 Slægtsside

Johan Sigismund Møsting
Generalmajorer fra Danmark
Artilleriofficerer fra Danmark
Danskere i 1800-tallet
Personer fra Sorø
Kommandører af 1. grad af Dannebrog
Lock On

"Lock On" er en nyere gren indenfor street art / gadekunst, som går ud på, at kunstneren bevæbnet med kunst, kæde og lås monterer objekter i gadebilledet, så de interagerer med omgivelserne.

Generelt om Lock Ons 
Begrebet Lock On stammer fra gadekunstkulturen. En Lock On ("lås fast til") er skulpturkunst som, typisk uden tilladelse, er sat fast til en lygtepæl eller lignende, med en form for lås. Heraf navnet .

En Lock On-gadeskulptur kan være fremstillet af forskellige materialer som træ, jern, cement, ler, polystyren eller bearbejdede/sammensatte effekter fra dagligdagen. Låsene anvendt til monteringen er ofte taget fra havarerede cykler fundet i lokalområdet.

Lock Ons er til tider fremstillet af genbrugsmaterialer fundet i området, hvor skulpturen er stillet op – i en "Trash to Treasure"-ideologi der handler om at påvirke gadebilledet ved brug af de tilstedeværende materialer. 

Lock On-genren er en "ikke destruktiv" gren af den hastigt udviklende street art-kultur..

Danske Lock On-kunstnere 
Kunstneren TEJN samler jern i gaderne, som han bearbejder og svejser sammen til skulpturer, som så får lov at genopstå i gadebilledet som kunst, låst fast med en brugt cykellås i de områder hvor jernstumperne oprindeligt blev indsamlet.

Det var oprindeligt TEJN, der introducerede begrebet, da han begyndte at låse sine svejsede jernskulpturer fast med cykellåse i København og Berlin.

Relaterede projekter 
Kunstneren Jens Galschiøt har i 1993, med projektet "Min Indre Svinehund", installeret skulpturer i byer rundt omkring i Europa.

Fredsorganisationen Pink Army, som har hovedsæde i Danmark, har placeret lyserødt krigslegetøj på udvalgte steder i gaden (dog sjældent med låse), i krigen imod krig.

I Portland i den amerikanske delstat Oregon lænker gadekunstnere legetøjsheste til gamle ringe i fortovet, som oprindeligt blev brugt til tøjring af rigtige heste.

Referencer

Eksterne henvisninger 

 Street art film om Lock On´s
 The Horse Project
 Pink Army 
 Jens Galschiøt
 TEJN

Kunst
Subkulturer
Street art
Installationer
Under 23 Gulf Cup of Nations 2010

Under 23 Gulf Cup 2010 fandt sted i Qatar mellem fra den 28. juli, til 7. august, 2010.  Under 23 Gulf Cup of Nations, fandt sted for anden gang hvor seks lande deltog.

UAE vandt turneringen for første gang.

Grupper

Gruppespil

Gruppe A 

Alle tider er lokale (UTC+3)

Gruppe B 

Alle tider er lokale (UTC+3)

5.-plads Playoff

Semifinale

3.-plads Playoff

Finale

Priser

Målscorer 

5 mål:
   Ahmed Khalil
2 mål:
  Mansoor Al Nuaimi
1 mål:
  Abdulaziz Al Ansari
  Yaqoob Abdelkarim
  Haboush Saleh
  Nasir Al Shimli
  Fahad Al Johani
  Ahmed Salah
  Hamad Aman
  Qassem Said
  Yousef Naser

Eksterne henvisninger 
UAFA Official Website 
Under 23 Gulf Cup of Nations hos Goalzz 

Fodbold i 2010
Fodboldturneringer
Ærkefjende

En ærkefjende (engelsk archenemy, tysk: Erzfeind) er nogen eller nogets hovedfjende. I fiktion er det den karakter, der er helten/protagonistens værste fjende. Eksempelvis er Peter Pans ærkefjende Kaptajn Klo, Harry Potters ærkefjende er Voldemort og Darth Vaders ærkefjende Luke Skywalker.

Eksterne henvisninger 
 ærkefjende — Ordbog — ODS

Ord og vendinger
1. Thessalonikerbrev

1. Thessalonikerbrev (forkortet 1 Thess.) er et af de syv breve, der siges at være skrevet af Paulus.

Autenticitet 

Selvom der i forskningen er bred enighed om brevets autenticitet, har Ferdinand Christian Baur påpeget at det mangler Paulus polemiske tone mod jødedommen og læren om retfærdiggørelse ved tro. Denne kritik influerede især Tübingerskolen og en række hollandske teologer. Men kritikken af brevets autenticitet forekommer i dag at være forstummet.

Affattelsestidspunkt 

Spørgsmålet om hvornår brevet er skrevet, afhænger af forståelsen af Paulus' kronologi. Men der er en stor enighed i forskningslitteraturen om, at brevet er skrevet på Paulus' første missionsrejse. En langt større usikkerhed er forbundet med at tidsfæste Paulus' første missionsrejse.

Integritet 

Påstandene imod brevets integritet kan overordnet deles op i to grupper, hvor den ene hævder, at der findes interpolationer i teksten, hvorimod den anden gruppe består af mere komplekse teorier om brevets redaktion.

Kilder 

Apostlen Paulus
Bøger i Det Nye Testamente
At komme ind i himlen levende
VM i curling 2012 (mænd)

Verdensmesterskabet i curling for mænd 2012 var det 54. VM i curling for mænd gennem tiden. Mesterskabet blev arrangeret af World Curling Federation og afviklet i arenaen St. Jakobshalle i Basel, Schweiz i perioden 31. marts – 8. april 2012. Schweiz var VM-vært for sjette gang, men det var første gang at VM afholdtes i Basel.

Turneringen blev vundet af Canadas hold fra Coldwater & District Curling Club i Coldwater, Ontario, der bestod af Glenn Howard, Wayne Middaugh, Brent Laing, Craig Savill og Scott Howard. I finalen besejrede canadierne Skotland med 8-7 efter en ekstra ende, og dermed vandt Canada mændenes verdensmesterskab for 34. gang, og tredje gang i træk. Canada havde endvidere vundet medaljer ved 11 VM-turneringer i træk, og hvis de også vinder medalje ved VM i 2013, så tangerer de deres egen rekord på 12 VM-turneringer i træk med medaljer fra perioden.

Det var fjerde gang Glenn Howard repræsenterede Canada ved VM i curling, og det var fjerde gang, at han kunne rejse hjem med en guldmedalje om halse. De tre første gange var i 1987, 1993 og 2007. Middaugh vandt sit tredje VM-guld, mens Laing og Savill blev verdensmestre for anden gang. Det var imidlertid første gang, at reserven Scott Howard vandt VM.

Bronzemedaljerne gik til Sverige, hvis hold vandt 9-8 efter en ekstra ende over Norge i bronzekampen. Sverige mistede endda sin skipper, Niklas Edin, under turneringen, idet han blev indlagt med akut diskusprolaps.

Mesterskabet fungerede tillige som den første af to kvalifikationturneringer til mændenes curlingturnering ved de olympiske vinterlege i 2014.

Hold 

Mesterskabet havde deltagelse af 12 hold: Otte fra Europa, to fra Panamerika og to fra Asien/Oceanien:

Resultater 

De tolv deltagende hold spillede først alle-mod-alle (round robin-kampe), hvilket gav elleve kampe til hvert hold. De fire bedste hold efter round robin-kampene gik videre til slutspillet om medaljer, der blev afgjort som et Page playoff.

Grundspil 

De 12 hold spillede en enkeltturnering alle-mod-alle, hvilket gav 11 kampe til hvert hold. De to bedste hold i grundspillet gik videre til playoff 1/2, mens nr. 3 og 4 gik videre til playoff 3/4.

Slutspil 

De fire bedste hold fra grundspillet spillede i slutspillet om medaljer, der blev afviklet som et Page playoff med bronzekamp.

Skema

Kampe

Samlet rangering

Kilder / eksterne henvisninger 
World Men's Curling Championships 2012    
World Curling Federation (officiel hjemmeside) 
WCF Results & Statistics – World Men's Curling Championship 2012

Noter 

2012 (mænd)
Curling i 2012
Curling i Schweiz
Sport i Basel
Gällabjär

Gällabjär er et 126,1 ha stort naturreservat ejet af Naturvårdsverket, der ligger 2 km nordøst for Röstånga i Svalövs kommun i Skåne, Sverige.

Historie 

Toppen af Gällabjär er et basaltkop, en udslukt vulkankegle, der opstod under juratiden, da der var vulkansk aktivitet i Skåne. Vulkankeglen er senere blevet formet af den seneste istid. Siden 1977 har Gällabjär været et naturreservat, og siden 2005 et Natura 2000-område med en bevarelsesplan, der skal sikre naturværdierne.

Gällabjär i dag 

Gällabjär er Skånes største vulkanruin og naturreservatet består af varieret natur, såsom tørre heder og kær, bøge- og egeskov og græsgange for kvæg. Skåneleden går over toppen af Gällabjär.

Kaolinbrydning 

I 1980'erne gjordes et kaolinfund i Billinge ved Gällabjer. I 1994 søgte Wermland Gold Mining Ltd. (nu "svensk Kaolin") om tilladelse til at bryde kaolinen. Dette førte til protester på grund af den følsomme natur i nærheden, og i 2002 gav Miljödomstolen afslag. I 2007 indsendte samme selskab en ny ansøgning.

Gällabjer, Gällabjär eller Jällabjär 

Stavemåden af området varierer:
 Naturvårdsverket og Länsstyrelsen i Skåne län staver naturreservat Gällabjer.
 Som Natura 2000-område staves det Gällabjär af Länsstyrelsen i Skåne län.
 Stavningen på informationstavlen ved naturreservatet og landmålerkort er Jällabjär.
 Også stavningen Jällabjer forekommer.

Kilder

Eksterne henvisninger 

 Skåneleden.se: Vandretur Söderåsens nationalpark-Jällabjär  , hentet 13 oktober 2014.
 Länsstyrelsen i Skåne län: Gällabjer , hentet 13 oktober 2014.
 Naturvårdsverket: Gällabjär naturreservat , hentet 13 oktober 2014.

Vulkaner i Skåne
Naturreservater i Skåne
Vulkaner i Tornquistzonen